Lønnberget Hoppsenter

Lønnberget Hoppsenter (Lønnbergbakken) er et skihoppanlegg på Raufoss i Vestre Toten kommune i Innlandet. Det består av fem hoppbakker med størrelse K90 (HS100), K60 (HS64), K40, K15 og K12. Den største bakken har blant annet vært brukt under NM normalbakke, junior-NM og norgescuprenn. I 1990 gjorde snømangel at verdenscuprennet i hopp som skulle ha gått i Skuibakken i Bærum ble flyttet til Lønnbergbakken. Flubergrennet gikk i Lønnbergbakken i 1976, og bakken hadde renn i den norske hoppuka i 1979. Et renn i europacupen (nå kontinentalcupen) ble holdt der i 1982/83. Hoppanlegget er eid av Raufoss IL Hopp.

Den første hoppbakken på Raufoss ble bygd i 1902 på Nyseth, nord for Lønnberget. Lønnbergbakken ble åpnet 13. februar 1921. Ola Grimsby fra Gjøvik satte den første bakkerekorden med 37 meter. 17. januar 1931 satte Johanne Kolstad verdensrekord for kvinner i Lønnbergbakken med 49 meter.Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6 (s. 50) Bakken er blitt utvidet flere ganger; siste større ombygging var i 1986/87, da bakken ble utvidet fra K86 til K90 og K60- og K40-bakkene ble bygd. K15- og K12-bakkene ble tatt i bruk i 1988, og i 1990 ble det lagt porselensspor og plastdekke i K60-bakken.

Bakkerekorden i K90-bakken er 104,5 meter, satt av Daniel André Tande i norgescupen 11. februar 2012.Skijumping-info.de: Berggaard and Gangnes win at Norges Cup in Raufoss  (12. februar 2012) I K60-bakken er rekorden 65,5 meter, satt av Andreas Blakstad 13. september 2008.

Viktige renn
Menn
Internasjonale renn
 År Vinner Andre Tredje Type renn, kilde 11. mars 1976  Toni Innauer  Karl Schnabl  Johan Sætre Flubergrennet,Adam Kwieciński: Raufoss   NOR   1976.03.11 (rennresultater, besøkt 11. oktober 2017) flyttet fra Odnesbakken 15. mars 1979  Roger Ruud  Johan Sætre  Dag Holmen-Jensen Den norske hoppukaVG: Ruud/Sætre-duell i norsk hoppuke (s. 26, 16. mars 1979) 18. mars 1980  Dag Holmen-Jensen ? ? Den norske hoppukaAdam Kwieciński: Raufoss   NOR   1980 (rennresultater, besøkt 11. oktober 2017) 17. mars 1990  Andreas Felder  Heinz Kuttin  Jens Weißflog Verdenscup,Adam Kwieciński: Raufoss   NOR   1990.03.17 (rennresultater, besøkt 11. okrober 2017) flyttet fra Skuibakken pga. snømangel

Hoppukerennet i 1980 hadde dårlig deltakelse på grunn av at det ikke var en del av verdenscupen, som startet opp den sesongen. Lønnbergbakken hadde også renn i europacupen i 1982.

NM
 Dato Vinner  Andre Tredje Type renn 1940 Hilmar Myhra Victor Clock Birger Ruud NM 1969 Bent Tomtum Bjørn Wirkola Gjert Andersen NM, normalbakke 1982 Roger Ruud Ole Bremseth Olav Hansson NM, normalbakke 1999 Morten Ågheim Christian Meyer ogRoar Ljøkelsøy NM, normalbakke 1999 Sør-Trøndelag
Roar LjøkelsøyChristian MeyerHåvard LieTommy Ingebrigtsen Akershus
Lasse OttesenHenning StensrudMarius SmårisethBjørn Einar Romøren Hedmark
Arne SneliTore SneliWilhelm BrennaKjell Erik Sagbakken NM, lagkonkurranse 2009 Roar Ljøkelsøy Andreas Stjernen Anders Bardal NM, normalbakkeNM 2009 - Resultater normalbakke  2009 Akershus
Bjørn Einar RomørenKim René Elverum SorsellAndreas VilbergTom Hilde Buskerud
Thomas LobbenSindre Ljostad TranaAnders JacobsenSigurd Pettersen Nord-Trøndelag
Andreas StjernenOle Marius IngvaldsenVegard SklettAnders Bardal NM, lagkonkurranseNM 2009 - Resultater lag 

Kvinner
NM
 Dato Vinner  Andre Tredje Type renn 2009 Helena Olsson Smeby Line Jahr Maren Lundby NM, normalbakke

Referanser

Kilder 
Raufoss IL Hopp: Arrangementer i Lønnberget Hoppsenter
Raufoss IL Hopp: Bakkerekorder i K 90 siden 1982
Skisprungschanzen-Archiv: Raufoss
Skisprungschanzen-Archiv: All time results (15. april 2012)
Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6 (s. 334-340)
Idrettsanlegg.no: Lønnberget hoppsenter K90, K60, K40, K15, K12

Kategori:Tidligere hoppbakker i Norge
Kategori:Skianlegg i Innlandet
Kategori:Sport i Vestre Toten
Kategori:Etableringer i 1921
Kategori:Byggverk i Vestre Toten